ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
6 ก.ย. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ขณะที่ตลาดรอบบ้านมีทิศทางไม่ชัดเจนสลับบวกสลับลบ โดยหุ้นกลุ่มหลักปรับตัวบวกเกือบทุกกลุ่มยกเว้นหุ้นกลุ่มธนาคารพาณิชย์ซึ่งปรับตัวลดลงเล็กน้อย ด้านปริมาณการซื้อขายอยู่ในระดับหนาแน่นที่ระดับ 2.5 หมื่นล้านบาท
แนวโน้ม ภาคบ่าย
คาดดัชนีช่วงบ่ายมีแนวโน้มทรงตัว เรามองว่าความกังวลต่อปัจจัยภายในประเทศเริ่มคลี่คลายลง หลังจากที่ตลาดรีบาวด์ขึ้นมาปิดเหนือ 1,500 จุดในช่วงเช้า คงแนะนำเก็งกำไรหุ้นกลุ่ม Commodity Play เช่น PTTEP BANPU ตามโมเมนตัมบวกของราคาถ่านหิน และน้ำมันดิบที่ปรับตัวเพิ่มขึ้น และเก็งกำไรกลุ่มอิเล็กทรอนิกส์ที่จะได้ประโยชน์จากค่าเงินบาทที่อ่อนค่า
วิเคราะห์ทางเทคนิค
 CWT  ราคาปิด 4.00 บาท แนวรับ 3.98 บาท  แนวต้าน 4.16 บาท แนว cut หากราคาหุ้นมีโอกาสหลุด 3.92 บาท กราฟ CWT (120 นาที) ส่งสัญญาณฟื้นตัวอีกครั้งหนึ่งหลังจากปรับตัวลดลงก่อนหน้า และเกิดสัญญาณ Divergence แบบ oversold ใน Stoch ดังนั้นจะเกิดการดีดตัวไปยังแนวกดทับที่ 4.16 บาท หากผ่านได้จะวิ่งแรงต่อไป แนะนำเข้าซื้อ
เด็กแนว WIIK เมื่อติดลมแล้ว มันก็จะวิ่งไปแบบเอาไม่อยู่ เด็กแนวแนะนำแรกๆ ตอนที่คนยังไม่สนใจต่ำกว่า 3 บาท บอกไปแล้วว่าดูกันให้ดีกับหุ้นตัวนี้ ผลประกอบการเติบโตน่าสนใจ และโครงการบริหารจัดการน้ำ การวางระบบท่อประปาที่เกาะสมุย เป็นตัวทำรายได้สำคัญ และในที่สุดปัจจัยบวกที่จริงจังเหล่านี้นำพาราคาหุ้นให้วิ่งแรงฝุดๆ ถึงตรงนี้มีอะไรเพิ่มเติมจะเล่ากันต่อ นั่นก็คือการได้รับสัญญาบริหารจัดการน้ำประปาให้กับสวนอุตสาหกรรม Siam Eastern Industrialปลวกแดง ระยอง ระยะเวลา 20 ปี ในการผลิตน้ำตามความต้องการของลูกค้า มูลค่าสูงถึง 1.36 พันล้านบาท และมีงานเดิมที่เพิ่งได้ไปตอนต้นปีของการวางท่อน้ำประปาไปยังเกาะสมุยมูลค่าประมาณ 800 ล้านบาท
นอกจากนี้งานขายท่อของบริษัทมีปริมาณสูงขึ้นอย่างมาก และมี backlog ท่อต่างๆ กว่า 9 ล้านตันรอส่งมอบ นอกจากนี้มีโอกาสรับงานวางท่อร้อยสายใต้ดินและงานบริหารจัดการนำเพิ่มเติม ด้านกำไรครึ่งปีเกินกว่าที่นักวิเคราะห์มองไว้ ซึ่งแนวโน้มจะโตขึ้นราว 1 เท่าตัวเกินคาด หรือกำไรทั้งปีไม่ควรจะน้อยกว่า 130 ล้านบาท มูลค่าเหมาะสมด้วย PE 18 เท่าจะอยู่ 6.20 บาท เลยนั่น ไม่ธรรมดา กราฟ WIIK (120 นาที) เริ่มโค้งตัวขึ้นหลังจากทิ้งตัวลงก่อนหน้า และเกิด Oversold ทางเทคนิค โดยคาดหมายการดีดตัวตาม V-shape หากวันนี้ยิ่งปิดสูง ยิ่งวิ่งต่อไป มีเป้าหมายการฟื้นตัว 4.70 บาท แนะนำซื้อ